b'\n_START_ARTICLE_\nNajslabija karika\n_START_SECTION_\nPravila kviza\n_START_PARAGRAPH_\nU igri sudjeluje ekipa od osmero natjecatelja koji se me\xc4\x91usobno ne poznaju. No, da bi imali \xc5\xa1anse osvojiti nagradu moraju raditi kao ekipa, ali samo jedan osvaja nov\xc4\x8danu nagradu do 90 000 kuna. Iz kruga u krug, igra\xc4\x8di se me\xc4\x91usobno nominiraju i natjecatelj koji dobije najvi\xc5\xa1e glasova svojih suigra\xc4\x8da napu\xc5\xa1ta igru kao najslabija karika. U finale kviza idu dvije osobe koje zadnje ostanu u igri. U finalu se svakom natjecatelju postavlja do pet pitanja, a pobjednik je onaj koji ima vi\xc5\xa1e to\xc4\x8dnih odgovora.\n_START_SECTION_\nPrikupljanje novca\n_START_PARAGRAPH_\nCilj je u svakom krugu, u zadanom vremenu, odgovoriti to\xc4\x8dno na pitanje i osvojiti maksimalni iznos od 10 000 kuna. Najbr\xc5\xbei put za to je napraviti niz od osam to\xc4\x8dnih odgovora. U slu\xc4\x8daju da natjecatelj odgovori neto\xc4\x8dno, niz se prekida i gubi se sav novac osvojen u tom nizu. Ali, ako natjecatelj koji je na redu za odgovaranje ka\xc5\xbee "banka" prije nego mu je postavljeno pitanje, bankira se sav novac osvojen u tom nizu i po\xc4\x8dinje se graditi novi nov\xc4\x8dani niz. Dakle, u sljede\xc4\x87i krug se prenosi samo bankirani novac._NEWLINE_U zadnjem, sedmom krugu, u kojem igraju samo dvoje natjecatelja, finalista, sav bankirani iznos se utrostru\xc4\x8duje i dodaje prethodno osvojenom iznosu._NEWLINE_Najve\xc4\x87i osvojeni iznos u kvizu iznosi 63 800 kuna (4. o\xc5\xbeujka 2008.), a najmanji iznos koji je osvojen jest samo 3 800 kuna (02. travnja 2009.).\n_START_SECTION_\nStatistika igre\n_START_PARAGRAPH_\nU svakom krugu kompjuterski se bilje\xc5\xbee odgovori natjecatelja i tako se radi statistika tko je najja\xc4\x8da, a tko najslabija karika. Statisti\xc4\x8dki najja\xc4\x8da karika je natjecatelj koji je imao najvi\xc5\xa1e to\xc4\x8dnih odgovora i koji je najvi\xc5\xa1e bankirao u tom krugu. Statisti\xc4\x8dki najslabija karika je natjecatelj koji je imao najmanje to\xc4\x8dnih odgovora i koji je najmanje bankirao._NEWLINE_U slu\xc4\x8daju da se ni tako ne mo\xc5\xbee utvrditi tko je najja\xc4\x8di ili najslabiji u tom krugu, gleda se minuli rad, odnosno uspjeh u prethodnim krugovima. Natjecateljima u igri se ne govori tko je statisti\xc4\x8dki najbolji ili najlo\xc5\xa1iji, ve\xc4\x87 to sami moraju procijeniti.\n_START_SECTION_\nOdabir najslabije karike\n_START_PARAGRAPH_\nU prvih \xc5\xa1est krugova natjecatelji slobodnom procjenom odabiru jednog natjecatelja za kojeg smatraju da bi trebao napustiti igru te pi\xc5\xa1u njegovo ime na nominacijsku plo\xc4\x8dicu. Voditelj kviza nakon okretanja plo\xc4\x8dica ima pravo zatra\xc5\xbeiti od natjecatelja koji je izbacio najslabiju kariku poja\xc5\xa1njenje zbog \xc4\x8dega je odabrao ba\xc5\xa1 tu osobu._NEWLINE_U slu\xc4\x8daju da vi\xc5\xa1e osoba ima jednak broj glasova za izbacivanje iz igre, natjecatelj koji je statisti\xc4\x8dki najja\xc4\x8da karika odlu\xc4\x8duje tko napu\xc5\xa1ta igru i ima pravo promijeniti odluku koju je napisao na nominacijsku plo\xc4\x8dicu. Natjecatelji moraju biti svjesni da u svakom krugu mo\xc5\xbee biti bilo tko izba\xc4\x8den pa tako i osoba koja nije statisti\xc4\x8dki najslabija karika._NEWLINE_Razlozi izbacivanja ne moraju biti povezani sa znanjem pokazanim u kvizu ve\xc4\x87 iz osobnih razloga ili pohlepom za pobjedom. Nakon svakog izbacivanja, natjecatelj koji je napustio igru, daje kratak intervju u kojem se osvr\xc4\x87e na igru i daje svoje mi\xc5\xa1ljenje o natjecateljima koji su ostali u igri.\n_START_SECTION_\nVoditelj\n_START_PARAGRAPH_\nVoditelj kviza je naj\xc4\x8de\xc5\xa1\xc4\x87e \xc5\xbeena. Voditelj odnosno voditeljica kviza mora biti odjeven u tamnu (crnu) odje\xc4\x87u te mora biti hladan prema natjecateljima i \xc5\xa1to vi\xc5\xa1e ih provocirati i ismijavati njihovo neznanje.\n_START_SECTION_\nHrvatska verzija Najslabije karike\n_START_PARAGRAPH_\nU svakoj verziji kviza, pa tako i na\xc5\xa1oj, pravila moraju biti i jesu identi\xc4\x8dna izvornom engleskom kvizu. Voditeljica kviza u prvoj sezoni bila je Nina Violi\xc4\x87, dok je nakon nje vo\xc4\x91enje kviza preuzela Daniela Trbovi\xc4\x87. U o\xc5\xbeujku 2010. kviz je zbog bolovanja voditeljice privremeno vodio Mirko Fodor.'